Oleksandr Martõnenko

Oleksandr Vladlenovõtš Martõnenko (ukraina keeles Олександр Владленович Мартиненко; 22. august 1960 Harkiv – 28. mai 2024 Kiiev) oli Ukraina ajakirjanik. Ta oli 1992–1998 ja taas aastast 2003 uudisteagentuuri Interfax-Ukrajina peadirektor.

 Elulugu 
Ta sündis aastal 1960 Harkivis. Ta on lõpetanud Harkivi Ülikooli majandusteaduskonna. Ta töötas aastatel 1987–1990 nooremteadurina Harkivi Riikliku Ülikooli rahvamajanduse planeerimise osakonnas. Edasistel aastatel töötas ta korrespondendina ning ajalehe Orijentõr Dip osakonna toimetajana (1990–1992). Aastal 1992 sai temast agentuuri Harkiv Novõnõ peatoimetaja. Aastal 1992 asutas ta uudisteagentuuri Interfax-Ukrajina, aastatel 1992–1998 oli ta ka selle president. 1991. aastal sai temast Ukraina presidendi administratsiooni juhataja asetäitja ja 2001. aastal konsultant. Aastatel 1998–2001 töötas ta ka Ukraina presidendi pressiesindajana. Aastast 2003 oli ta Interfax-Ukrajina peadirektor.Помер засновник і голова агентства "Інтерфакс-Україна" Suspilne, 28. mai 2024.

Juulis 2021 käivitas ta koos ajakirjanik Mõkola Vereseniga YouTube'is kanali "После. Завтра" ("Pärast. Homme").

Ta suri 28. mail 2024 Kiievis.

 Tunnustus 
 2010 Ukraina teeneline ajakirjanikУКАЗ ПРЕЗИДЕНТА УКРАЇНИ №869/2010 Про присвоєння О. Мартиненку почесного звання «Заслужений журналіст України» 
 2020 Vürst Jaroslav Targa ordeni V järkУКАЗ ПРЕЗИДЕНТА УКРАЇНИ №254/2020 Про відзначення державними нагородами України з нагоди Дня Конституції України 
 2022 Ordeni Teenete eest III järkУКАЗ ПРЕЗИДЕНТА УКРАЇНИ №593/2022 Про відзначення державними нагородами України з нагоди Дня Незалежності України

 Viited 

Kategooria:Ukraina ajakirjanikud
Kategooria:Harkivi ülikooli vilistlased
Kategooria:Sündinud 1960
Kategooria:Surnud 2024